РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  15

от заседание на Комисия ”Професионална квалификация, информационни технологии и статистика” на ВСС,
проведено на 08.04.2014 г.

Днес, 08.04.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова
Юлия Ковачева
Галина Карагьозова
Даниела Костова
Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи” АВСС, Мирослава Чирпъкова – системен администратор, д-ция „ИС”, Мая Атанасова - главен експерт-юрисконсулт дирекция „Правна”.

1. ОТНОСНО: Писмо от председателя на Софийски окръжен съд относно връзка между деловодна система СУСД на СОС и ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Изпраща копие от писмото на председателя на Софийски окръжен съд на НСлС за включване в дневния ред на заседание на Междуведомствения съвет по ЕИСПП.

2. ОТНОСНО: Извлечение от протокол № 15/02.04.2014 г. на КБФ относно искане от председателя на РС гр. Гълъбово за сключване на договор с „Информационно обслужване” АД гр. Стара Загора за техническо обслужване на компютърните конфигурации и отпускане на средства за обезпечаването му.
РС гр. Гълъбово няма щатна бройка „системен администратор”, искането е икономически целесъобразно.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Сключването на договор за техническо обслужване на компютърната техника и софтуерните продукти в Районен съд гр. Гълъбово, е целесъобразно.
2.2. Изпраща писмото от председателя на РС гр. Гълъбово за сключване на договор с „Информационно обслужване” АД гр. Стара Загора, на комисия „Бюджет и финанси” на ВСС, по компетентност.
2.3. Изпраща писмото от председателя на РС гр. Гълъбово за сключване на договор с „Информационно обслужване” АД гр. Стара Загора, на комисия „Съдебна администрация” на ВСС, за сведение.

3.ОТНОСНО: Извлечение от протокол № 19/26.03.2014 г. на КСА относно искане от председателя на РС Каварна за увеличаване на щатната численост с 1 щ. бр. за съдебен служител „системен администратор”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Изразява положително становище относно увеличаване на щатната численост на съдебните служители с една длъжност „системен администратор" в Районен съд гр. Каварна.
3.2. Изпраща искането от председателя на Районен съд гр. Каварна, на комисия „Съдебна администрация" на ВСС, по компетентност.

4. ОТНОСНО: Решение на КСА по протокол № 20/02.04.2014 г. във връзка с положително становище на КПКИТС за увеличаване щатната численост на РС Белоградчик с 1 длъжност „младши специалист-информационно обслужване, статистика и информационни технологии”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение решението на КСА по протокол № 20/02.04.2014 г. , с което отхвърля искането за увеличаване щатната численост на РС Белоградчик с 1 длъжност „младши специалист-информационно обслужване, статистика и информационни технологии”.

5. ОТНОСНО: Писмо от Петко Петков – председател на Междуведомствения съвет за методическо ръководство на ЕИСПП, с приложена информация за обновения стандарт на ЕИСПП в частта „Потребители”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение писмото от Петко Петков – председател на Междуведомствения съвет за методическо ръководство на ЕИСПП, с информация за обновения стандарт на ЕИСПП в частта „Потребители”.

6. ОТНОСНО: Писмо от административния ръководител на Специализирана прокуратура с молба за съдействие относно програмен продукт за случайно разпределение на преписки и дела Law Choice.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Възлага на експертите от дирекция „ИС” да проведат среща с ръководството на Специализираната прокуратура по поставените в писмото на административния ръководител въпроси.

7. ОТНОСНО: Становище от Център на НПО в Разград относно проект на Секторна стратегия за въвеждане на електронно управление и електронно правосъдие 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение Становището от Център на НПО в Разград относно проект на Секторна стратегия за въвеждане на електронно управление и електронно правосъдие 2014-2020 г.

8. ОТНОСНО: Доклад от Валери Михайлов – директор дирекция „ИС” в АВСС относно разходи за абонаментно обслужване на СУСД във връзка с решение на комисия „Бюджет и финанси” по протокол № 12/12.03.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение Доклада от Валери Михайлов – директор дирекция „ИС” в АВСС относно разходи за абонаментно обслужване на СУСД. 

9. ОТНОСНО: Доработка на системата за гласуване в залата на ВСС.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се организира среща с инж. Божидар Божанов – фирма „ЕОС Електроникс”, разработчик на системата за гласуване в залата на ВСС.

10. ОТНОСНО: Писмо от председателя на Комисията за контрол над службите за сигурност, използването и прилагането на СРС и достъпа до данните по Закона за електронните съобщения при НС на РБългария относно предоставяне на обобщена информация за 2013 г.
Румен Митев – главен експерт съдебна статистика в АВСС, предлага проект на писмо - отговор до председателя на Комисията.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема проекта на отговор до председателя на Комисията за контрол над службите за сигурност, използването и прилагането на СРС и достъпа до данните по Закона за електронните съобщения при НС на РБългария.
10.2. Писмото да се изпрати до председателя на Комисията.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ